Rajahuhta edusti Suomea Vancouverin 2010 talviolympialaisissa, jossa Suomi voitti pronssia. Ennen olympialaisia hän oli pelannut 20 maaottelua eikä ollut osallistunut arvoturnauksiin. Hän sai pronssia myös Sveitsin MM-kilpailuissa 2011 sekä Pyeongchangin olympialaisissa 2018. Hän oli Suomen joukkueessa neljäs 2012 ja 2013 sekä viides olympialaisissa 2014. Suomen MM-kilpailuissa 2019 hän oli saavuttamassa Suomen ensimmäistä MM-hopeaa. Kauden 2019–2020 loppuun mennessä hän on pelannut 168 maaottelua ja tehnyt niissä tehopisteet 20+22=42. MM-kilpailujen 25 ottelussa hän on tehnyt neljä maalia ja syöttänyt yhden, olympialaisten 17 ottelussa hän on antanut yhden maalisyötön.